300 mål mangler jaktterreng - rådyr lager trøbbel for grønnsakene
Flere steder i kommunen er det en utfordring med skader fra rådyr i grønnsaksproduksjonen.  HELT VILT: Rådyr går under vilt, men det er også et antall man kan felle hvert år. I fjor var tallet 59 på tillatelse, mens det ble felt 46.  Områdene deles inn i vald, altså et geografisk område. I neste uke har Viltnemda møte hvor sak om ordinær jakt eller skadefelling på Harestad står på kjøreplanen.  Da skal man vite at det på Harestad drives grønnsaksproduksjon, noe som vår og høst kan være svært fristende for rådyr. Det har i mange år vært skader fra rådyr i området av varierende omfang. Det er flere ganger gitt skadedyrsløyve, og de siste årene har det i jakttida blitt flyttet dyr fra et vald på Rygg til området på Harestad.  I den forbindelse har også representanter for grønnsaksprodusenten forespurt om muligheter for å kunne beskatte stammen i området Harestad preventivt, før skadene oppstår, i stedet for å oppleve skader og måtte bruke skadedyrsløyve. Det er imidlertid også slik at det i det aktuelle området ikke er godkjent for jakt. Da snakker vi om et område på mer enn 300 mål, nærmest midt i matfatet hvor grønnsakene vokser tett og bli spisbare og vel så det. –  I dag er det gode forhold for rådyr i området på Harestad. Det er ikke jaktvald /ordinær jakt der og rådyra har gode levekår i den tilgrensende skogen på Odnaberg. En reduksjon av stammen ved ordinær jakt ville vært en klar fordel. Dersom en får etablert et eget jaktvald, eller innlemmet arealene i tilgrensende vald, vil en også kunne flytte dyr hit fra andre vald, eventuelt bruke hjemmelen om minsteareal. Det vil gi mulighet for å ta ut flere dyr enn jaktvaldets areal tilsier, heter det i sakspairene til møtet.  Rent teknisk går det fram at det er mulig å opprette et eget vald i området, men det gjenstår likevel å se på muligheten for å få hånd om jaktretten på arealene.
Det krever grunneiers signatur. De fleste eiendommene har enkle eierforhold med en eller to eiere. Kommunen er eier av eiendommen som grenser til Gjertrudmyr.  – Kommunen eier også skogområdet på Odnaberg, men her er det friområde med tilrettelegging for enkelte aktiviteter slik at jakt ikke er forsvarlig. Eiendommen med mest skadeutfordringer er et sameie mellom etterkommerne etter Tjerand Harestad. For sameier kan jaktretten være noe mer krevende. Til slutt heter det fra Kommunedirektøren: – Kommunedirektøren vil oppfordre til etablering av jakt på området enten som eget vald eller som innlemming i
tilgrensende vald. Det vil være opp til grønnsaksprodusenten å arbeide for en løsning. Kommunens administrasjon kan være behjelpelig med informasjon.
Rådyrskader gir utfordringer i grønnsaksproduksjonen i ulike deler av kommunen.  Grønnsaksproducenter forespør muligheten for forebyggende jakt for å begrense skadene på grønnsakene. Kommunedirektøren oppfordrer til etablering av jaktområder, men det krever grunneierens signatur.